لو ربنا عايز يتجسد في صورة البشر يقدر والا ميقدرش؟
نفس جواب: "لو ربنا عايز يوجِد كوكب بس ميوجدوش، يقدر ولا ميقدرش؟"  نفس جواب:"لو ربنا عايز يوجِد مثلث بأربعة أضلاع، يقدر ولا ميقدرش؟" والجواب: السؤال خطأ اصلا؛ ففيه تناقض. لأنه إن كان مثلثا فهو ذو ثلاثة أضلاع، فهل يُعقل أن يوجِد الله شكلا ذا ثلاثة أضلاع ولكنّ نفس الشكل في نفس الوقت ذو أربعة أضلاع؟! هذا مستحيل عقلي، والقدرة تتعلق بالممكنات العقلية، لا تتعلق بالمستحيلات العقلية. لو واحد سألك: تقدر تركب العربية من غير ما تركبها؟  تقدر تقرأ الكتاب من غير ما تقراه؟  تقدر ترسم دايرة ب4 أضلاع؟ هتجاوبه جواب واحد: دي مستحيلات عقلية، لا تتعلق بها القدرة أصلا. نيجي لسؤالك: لو ربنا (الكامل) عايز يتجسد في صورة البشر (يبقى ناقص) يقدر ولا ميقدرش؟ انتي افترضتي في السؤال إنه رب، والربّ سبحانه له كل الكمال. وبعدين بتسألي ينفع الكامل دا يبقى ناقص؟ فالسؤال نفسه فيه جمع بين النقيضين (مستحيل عقلي)، الجمع بين (الكمال والنقص) حضرتك عاوزة تؤمني أن الله هو الخالق الكامل القويّ العزيز. وفي نفس الوقت تؤمني أنه اتضرب واتبصق عليه واتعلق عالصليب ومات ودفنوه. يبقى إزاي هيكون كامل وناقص في نفس الوقت؟! الجواب: هذا مستحيل عقلي؛ فلا تتعلق به القدرة أصلا. ونستحضر هنا قول القديس أمبروسيوس أسقف ميلان عن الله أنه ((احتمل كل ما يليق بالإنسان من نقص)) وقول القديس أليكسندروس عن ربنا : ((الديّان دانوه، والذي يحل رباط الموت ربطوه، والذي يضبط العالم ضبطوه، والذي يعطي الحياة للبشر أطعموه مرارة، ومات المحيي وقبروا الذي يُقيم الموتى،.....والغير متألم تألم ولم ينتقم، والغير مائت مات وهو صابر.)) شايفة؟ تقبلي ان خالق الكون، اللي خلقك ورزقك وأنعم عليكي، وأحب لك الخير فأرسل لك رسل عشان تتبعي الصح وتدخلي الجنة، تقبلي تقولي إنهم ربطوه؟! ضبطوه؟! أطعموه مرارة؟! مات المحـــــــيي؟! قبروا الذي يُقيم الموتى؟! الغير مائت مات وهو صابر؟! اقرأي قول القديس غريغوريوس النزينزي عن الخالق!! ((يُقاد كالنعجة إلى الذبح)) أيضًا قول القديس أغسطينوس (( صانع الإنسان صار إنسانًا ورضع من ثدي أمه!)) عاوزك تفكري في إيمانك، وتقارنيه بالنموذج الإسلامي عن الخالق سبحانه وتعالى الذي له الكمال المطلق؛ لأنك في يوم من الأيام هتقفي قدام ربنا، ويسألك عن الأوصاف البشعة اللي بتقوليها عليه دي، وساعتها مش هيكون ليكي حجة تنجيكي من النار.